સૂત્રો એવું કહે છે કે, સામાન્ય રીતે ચૂંટણી લડવા ઇચ્છુક ઉમેદવારોને ચૂંટણી સમયે સંગઠનની જવાબદારી સોંપાતી નથી અને આ બાબત ધ્યાને લઇને ભરત પંડયાને કોઇ જવાબદારી ના સોંપાઇ હોય તેવું બનવાજોગ છે, પરંતુ આવી અટકળ પણ એટલા માટે અસ્થાને છે કે, બ્રાહ્મણ ઉમેદવાર માટે ગણાતી લોકસભાની બે બેઠકો પૈકી વડોદરા બેઠક ઉપર ભરત પંડયાના વિરોધીઓ ઘણા હોઇ ત્યાં એમની દાળ ગળે એમ નથી અને અમદાવાદ પૂર્વ બેઠક ઉપર દાવેદારો સંખ્યાબંધ હોઇ અહીં પણ એમના માટે મુશ્કેલ સ્થિતિ છે એવું ઉલ્લેખતાં સૂત્રો કહે છે કે છેલ્લે વિધાનસભા વખતે એમણે ટિકિટ માગી હોવા છતાં એમને ઉમેદવારીથી દૂર રખાયા હતા ત્યારે લોકસભા માટે પાર્ટી એમનું નામ વિચારે એ વાતમાં કોઇ માલ નથી.